2018. gada 15. maijā Noteikumi Nr. 278

Rīgā (prot. Nr. 24 11. §)

**Grozījums Ministru kabineta 2014. gada 23. decembra noteikumos Nr. 805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību"**

Izdoti saskaņā ar

[Invaliditātes likuma](http://likumi.lv/ta/id/211494-invaliditates-likums)
4. panta otro daļu un

[5. panta](http://likumi.lv/ta/id/211494-invaliditates-likums#p5) otro daļu

Izdarīt Ministru kabineta 2014. gada 23. decembra noteikumos Nr. 805 "Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību" ([Latvijas Vēstnesis](https://www.vestnesis.lv/ta/id/271253-noteikumi-par-prognozejamas-invaliditates-invaliditates-un-darbspeju-zaudejuma-noteiksanas-kriterijiem-terminiem-un-kartibu), 2014, 257. nr.; 2017, 183. nr.) grozījumu un izteikt 20.1.2. apakšpunktu šādā redakcijā:

"20.1.2. uz periodu līdz 18 gadu vecuma sasniegšanai, ja:

20.1.2.1. konstatēti šo noteikumu 7. pielikumā minētie anatomiskie defekti vai veselības traucējumi;

20.1.2.2. piemērojot šo noteikumu 20.1.1. apakšpunktā minēto termiņu, līdz bērna pilngadības sasniegšanai atliktu mazāk nekā 12 mēneši;

20.1.2.3. ir stabili un neatgriezeniski funkcionēšanas ierobežojumi, kuru dēļ invaliditāte ir bijusi nepārtraukti noteikta ne mazāk kā vienu gadu;".

Ministru prezidents Māris Kučinskis

Labklājības ministra vietā –

izglītības un zinātnes ministrs Kārlis Šadurskis